କେନ୍ଦୁଝର, ଅକ୍ଟୋବର ୨୧(ନରେଶ ଚନ୍ଦ୍ର ପଟ୍ଟନାୟକ) : କେନ୍ଦୁଝର ଜିଲ୍ଲାର ଜୀବନରେଖା କୁହାଯାଉଥିବା ବୈତରଣୀ ନଦୀର ସୁରକ୍ଷା ଚିନ୍ତା ଏବେ ସମସ୍ତଙ୍କୁ ଘାରିଛି ।
ବ୍ୟାପକ ଜଙ୍ଗଲ ଧ୍ୱଂସ ସାଂଗକୁ ଖଣି ଖାଦାନ ଓ ଶିଳ୍ପ ଯୋଗୁଁ ଏହି ନଦୀ ପୋତି ଯାଇ ସଂକୁଚିତ ହେବାକୁ ବସିଥିବା ବେଳେ ବ୍ୟାପକ ପ୍ରଦୂଷଣ ଯୋଗୁଁ ଏହାର ଜଳ ବିଷାକ୍ତ ହେବାରେ ଲାଗିଛି, ୟାହାକୁ ନେଇ ପରିବେଶବିତ ଉଦବେଗ ପ୍ରକାଶ କରିଛନ୍ତି।
ବୈତରଣୀର ସୁରକ୍ଷା ପାଇଁ ବିଭିନ୍ନ ସଂଗଠନ ତଥା ବ୍ୟକ୍ତିବିଶେଷ ଦାବି କରିଆସୁଥିବାବେଳେ ଖଣି ମହାଦୁର୍ନୀତିର ତଦନ୍ତ କରୁଥିବା ଶାହା କମିଶନ ତାଙ୍କ ଗସ୍ତ କାଳରେ ସମସ୍ୟାକୁ ଉପଲବ୍ଧି କରି ସରକାରଙ୍କୁ ଅବଗତ କରିବା ସହ ତାଙ୍କ ରିପୋର୍ଟରେ ବୈତରଣୀ ନଦୀ କୂଳରେ ଖଣିଖନନ ଉପରେ ପ୍ରଶ୍ନ କରିଥିଲେ।
ଏପରିକି ରିପୋର୍ଟ ଆଧାରରେ ୫୦ଟି କଂପାନୀର ୫୫ଟି ଖଣି ବିରୋଧରେ କାର୍ଯ୍ୟାନୁଷ୍ଠାନ ଗ୍ରହଣ କରିବା ଲାଗି କେନ୍ଦ୍ର ପରିବେଶ ଓ ଜଙ୍ଗଲ ମନ୍ତ୍ରାଳୟକୁ ସୁପାରିଶ କରିଥିଲେ।
ଜିଲ୍ଲାରେ ଅବିଚାରିତ ଖଣି ଖନନ ଯୋଗୁଁ ବୈତରଣୀ ତଥା ଉପନଦୀ, ,ନାଳ, ଝରଣା କ୍ଷତିଗ୍ରସ୍ତ ହେଉଥିବା ଶାହା କମିଶନ ରିପୋର୍ଟରେ ଦର୍ଶାଯାଇଥିବାବେଳେ ଏହାକୁ ନେଇ ସରକାର ସରକାର ନିରବତା ଅବଲମ୍ବନ କରିସାଚାଲିଛନ୍ତି।
ତଥ୍ୟ ଅନୁସାରେ, ବୈତରଣୀରେ ବାମ ପାର୍ଶ୍ବରୁ ୩୫ ଓ ଡାହାଣ ପାର୍ଶ୍ବରୁ ୩୦ଟି ନାଳ ତଥା ଝରଣା ମିଶୁଥିବାବେଳେ ସେସବୁ ମଧ୍ୟ ପ୍ରଦୂଷଣର ଶିକାର ହୋଇଛି।
ସେସବୁର ସୁରକ୍ଷା ଆବଶ୍ୟକ ବୋଲି ପରିବେଶବିତ ହରେକୃଷ୍ଣ ମହାନ୍ତ କହିଛନ୍ତି ।
ଜିଲାର ବାଂଶପାଳ ବ୍ଲକ ଅନ୍ତର୍ଗତ ଗୋନାସିକା ପାହାଡରୁ ବାହାରିଥିବା ବୈତରଣୀ କେନ୍ଦୁଝର ସମେତ ମୟୂରଭଂଜ, ଯାଜପୁର,ଭଦ୍ରକ, କେନ୍ଦ୍ରାପଡା ତଥା ଝାଡଖଣ୍ଡ ରାଜ୍ୟର ହଜାର ହଜାର ଏକର ଅଂଚଳକୁ ପରିପୃଷ୍ଟ କରୁଛି ।
ଏହା ପ୍ରାୟ ୩୬୦ କିଲୋମିଟର ଅତିକ୍ରମ କରି ଭଦ୍ରକ ଜିଲ୍ଲାରେ ବଙ୍ଗୋପସାଗରରେ ମିଶିଛି ।
ତେବେ ବିଗତ ୨୦ ବର୍ଷ ହେଲା ଏହାର ଅବବାହିକାରେ ଥିବା ଖଣି ଓ ଶିଳ୍ପ ଯୋଗୁଁ ଏହି ନଦୀ ପ୍ରଦୂଷିତ ହୋଇ ପୋତିଯିବାକୁ ବସିଥିବାରୁ ଏହାର ସୁରକ୍ଷା ପାଇଁ ବିଭିନ୍ନ ସମୟରେ ସାଧୁସନ୍ଥଙ୍କ ପୂଜାପାଠ, ଜୁଆଙ୍କମାନଙ୍କ ଦ୍ୱାରା ପ୍ରତିବାଦ ତଥା ବିଭିନ୍ନ ସଂଗଠନ ପକ୍ଷରୁ ଆନ୍ଦୋଳନ ହୋଇଆସୁଛି।
ଏହାର ସୁରକ୍ଷା ପାଇଁ ସରକାରଙ୍କ ଦୃଷ୍ଟି ଆକର୍ଷଣ କରାଯାଇଥିଲେ ବି କୌଣସି ସୁଫଳ ନମିଳିବାରୁ ଶାହା କମିଶନଙ୍କୁ ମଧ୍ୟ ବିଭିନ୍ନ ସଂଗଠନ ଦାବିପତ୍ର ଦେଇଥିଲେ।
ଶାହା କମିଶନ ମଧ୍ୟ ଜନଶୁଣାଣି ବେଳେ ଲୋକଙ୍କଠାରୁ ଏହି ଅଭିଯୋଗ ପାଇଥିଲେ।
କମିଶନଙ୍କ ସୁପାରିଶ ସତ୍ତ୍ବେ ଖଣି ରାଜସ୍ୱ ଆଶାରେ ସରକାର ଏଭଳି ଗୁରୁତ୍ୱପୂର୍ଣ୍ଣ ବିଷୟକୁ ଅଣଦେଖା କରିବାରୁ ଅସନ୍ତୋଷ ପ୍ରକାଶ ପାଉଛି ।
ଉଲ୍ଲେଖଯୋଗ୍ୟ ଯେ, ଖଣି କମ୍ପାନୀଗୁଡ଼ିକ ଜମା କରିଥିବା ବର୍ଜ୍ୟବସ୍ତୁର ସଠିକ ପରିଚାଳନା କରୁନଥିବାରୁ ଏହାର ସିଧାସଳଖ ପ୍ରଭାବ ନଦୀ, ନାଳ ଓ ଝରଣା ଉପରେ ପଡୁଛି ।
ବହୁ ଝରଣା ଓ ନାଳ ଲୁପ୍ତ ହୋଇଯାଇଥିବା ବେଳେ ଅନେକ ହେବାକୁ ବସିଲେଣି।
ସେହିପରି ନଦୀ ସଂକୁଚିତ ହୋଇ ଜଳଧାରଣ ଶକ୍ତି ହରାଇ ବସୁଛି ଓ ସାମାନ୍ୟ ବର୍ଷା ହେଲେ ବନ୍ୟା ପରିସ୍ଥିତି ସୃଷ୍ଟି ହେଉଛି ।
ଖଣି ଖନନ ଯୋଗୁଁ ବୈତରଣୀ ନଦୀ ବ୍ୟତିତ କାରୋ, ଦଲକି, ସୋନା,ସାମିଜ ନାଳ, ମୁର୍ଗା, ଖାଟଖାଇ, ଜଳପା, କାକରାପାଣି, ମାହଦେଓ, ବଳିତା, କଙ୍ଗରା, ପାଇଚକୁଣ୍ଡି, ମାରଦା ଆଦି ବହୁ ନାଳ ତଥା ଝରଣା କ୍ଷତିଗ୍ରସ୍ତ ହୋଇଥିବା ଶାହା କମିଶନ ତାଙ୍କ ରିପୋର୍ଟରେ ଦର୍ଶାଇଛନ୍ତି ।
ବୈତରଣୀର ଉଭୟ ପାର୍ଶ୍ବରେ ଖଣି ଖନନ ନଦୀ ପାଇଁ ବିପଦ ସାଜିଥିବା ପ୍ରାଧ୍ୟାପକ ତଥା ଲେଖକ ଡକ୍ଟର ବିମ୍ବାଧର ବେହେରା କହିଥିବାବେଳେ ଜୈବମଣ୍ଡଳ ପ୍ରଭାବିତ ହେବାରୁ ଜନଜାତିଙ୍କ ଜୀବନଜୀବିକା ବିପଦରେ ପଡ଼ିଥିବା ଚାଷୀନେତା କୀର୍ତ୍ତନ ବିହାରୀ ଜେନା କହିଛନ୍ତି।
ଅନ୍ୟପକ୍ଷରେ ପ୍ରଦୂଷଣ ନିୟନ୍ତ୍ରଣ ବୋର୍ଡର ଆଂଚଳିକ ଅଧିକାରୀ ପୁଷ୍କର ବେହେରା କହିଛନ୍ତି ଯେ, ନଦୀନାଳକୁ ପ୍ରଦୂଷଣମୁକ୍ତ କରିବା ପାଇଁ ପଦକ୍ଷେପ ନିଆଯାଉଛି ।
ସେହିପରି ନିୟମିତ ଜଳର ମାନ ମପାଯାଉଥିବା ସେ ସୂଚନା ଦେଇଛନ୍ତି।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
